
                             Bucureşti, 28.02.2002








                   Nr.23/36/2002

A V I Z

asupra proiectului de Lege privind aprobarea Ordonanţei de urgenţă a Guvernului nr.171/2001 pentru aprobarea modificării denumirii şi clasificării mărfurilor din Tariful vamal de import a României, 

precum şi a taxelor vamale de bază aferente acestora



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr.171/2001 pentru aprobarea modificării denumirii şi clasificării mărfurilor din Tariful vamal de import a României, precum şi a taxelor vamale de bază aferente acestora, trimis cu adresa nr.59 din 18 februarie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din 27 februarie 2002.



Membrii comisiei au examinat ordonanţa Guvernului supusă aprobării, expunerea de motive la proiectul de lege, avizul favorabil al Consiliului Legislativ şi punctul de vedere al Direcţiei Generale a Vămilor.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma prezentată de iniţiator.



În raport de obiectul şi conţinutul său, proiectul de lege face parte din categoria leglor ordinare conform art.74 alin.(2) din Constituţia României.

                   p.PREŞEDINTE,                                  SECRETAR,

                     Ioan Bivolaru                                     Cristian Buzea
Expert,

Viorela Gondoş

